als_Latn dik_Latn sag_Latn
Qendërmbrojtësi shqiptar do ta zhvillojë ndeshjen e 80-të me kuqezinjtë kundër Francës, ndërsa dy miqësoret e ardhshme i konsideron prestigjioze
Olsi Avdiaj
Lorik Cana flet sërish para ndeshjes me Francën dhe Italinë. Lorik Cana i mirëpret dy ndeshjet miqësore të Kombëtares shqiptare ndaj Francës dhe Italisë. Qendërmbrojtësi shqiptar do ta zhvillojë ndeshjen e 80-të me kuqezinjtë kundër Francës, ndërsa dy miqësoret e ardhshme i konsideron prestigjioze.
“Nuk jam më i vjetri në moshë, jam vetëm lojtari me më së shumti paraqitje. Nga viti 2003 kam zhvilluar 79 ndeshje me Shqipërinë, ndërsa me Francën do ta marr primatin absolut. Natyrisht, unë mundohem që eksperiencën time ta sjell tek të rinjtë, dua t’i ndihmoj ata. Franca mbetet një Kombëtare e fortë, është duke kaluar një periudhë të mirë dhe mendoj se do të jetë ndër favoritet e Evropianit”, përfundoi Cana. Ja intervista e plotë.
-Dihet që ndeshja me Francën është e veçantë për ty, pasi ke edhe familjen atje. Emocione të tepërta apo motivim më shumë?
-Patjetër që personalisht është një sfidë gjithmonë e veçantë. Janë gjitha ato vite që kam luajtur atje, ku jam rritur e bërë futbollist, raportet dhe shokët që kam aty, familjen që jeton atje. Kur kthehem atje është gjithmonë kënaqësi dhe sidomos kur shkoj atje me kombëtaren, kur përfaqësoj Shqipërinë atje është diçka shumë e veçantë.
-Lorik është folur shumë se ka ekzistuar mundësia që t’i të përfaqësoje Francën…
-Nuk më është dhënë mundësia, nuk kam pasur asnjëherë mundësinë të luaj me të sepse që në moshë shumë të re kam luajtur me Shqipërinë. Franca nuk më ka kërkuar asnjëherë sepse unë isha pjesë e Shqipërisë, jam grumbulluar me Shqipërinë kur isha 19 vjeç. Kur kam filluar të luaj me skuadrën e parë të PSG, në të njëjtën kohë kam luajtur edhe me kombëtaren. Kështu që nuk ka pasur zgjedhje. Pas Kampionatit Botëror të vitit 2006, kam biseduar me Domoenek dhe më ka thënë “je nxituar, do ishe me ne në Botëror dhe Europian”. Kjo është e vetmja gjë, pasi nuk kam pasur kurrë mundësinë të luaj për Francën pasi që në moshë të re kam luajtur për Shqipërinë dhe që në kokën time ishte e qartë.
-Nuk je bërë pishman…
-Absolutisht jo, pavarësisht të gjitha gjërave që kam arritur në klub, kjo është krenaria ime më e madhe sportive edhe si person, që përfaqësoj vendin tim.
-Po bëhesh gati të thyesh rekordin e ndeshjeve me përfaqësuesen. si ndjehesh që po thyen me Francën?
-Është rastësi, kur jam grumbulluar e kam pasur gjithmonë idenë që të jepja kontributin për të, pavarësisht se sa vite do të zgjate. Tani ajo mund të zgjatë edhe disa ndeshje, mund të zgjatë jo edhe shumë vite pasi mosha bën të vetën. Shpresoj të arrij moshën ku e ka lënë Albani (Bushi: 40 vjeç e lashë unë). 40 vjeç Albani! Nuk besoj që e kap (qesh). Do të luaj deri në fund, derisa të kem mundësinë fizike. Por jam shumë i lumtur që ka lojtarë që po vijnë, që po grumbullohen. Unë mundohem që të bashkëpunoj edhe me trajnerin, me Federatën që të sjellim sa më shumë lojtarë të rinj, që të kemi edhe mundësinë e rinovimit, zëvendësimit. Sigurisht që derisa të jem në formë dhe të ndihmoj ekipit, unë do të jem prezent. Në momentin që shoh që fiziku dhe cilësia apo ka lojtarë më të mirë, shpresoj që të vijnë lojtarë edhe më të mirë, por derisa kam për të dhënë, do të jap deri në fund, pavarësisht se sa zgjat. Por duhet të bëjmë mirë punën dhe atij që jep më shumë, ndaj duhet t’u lëmë vendin të tjerëve.
-Kë sheh si pasardhësin tënd?
-E vështirë ta thuash. Ka shumë vite që jemi këtu, me Debatikun në këtë pozicion për shumë vite kemi dhënë kontributin tonë, është mërgimi që është përshtatur shumë mirë në kombëtare dhe po luan jashtëzakonisht mirë. Kemi gjetur një kohezion, një lidhje, bashkëpunim shumë të mirë. Besoj që pas meje, mërgimi do të mbajë mbi shpatulla këtë rol, që tani është një lider në mbrojtje. Nuk kemi nevojë të komunikojmë shumë, kuptohemi shumë lehtë dhe ai do të marrë përsipër një detyrë ndoshta pak ndryshe kur të largohem unë. Por ka lojtarë të rinj, si Ajeti që ka ardhur apo të tjerë që janë grumbulluar në të kaluarën, ka lojtarë të tjerë në Europë që mund të rriten, 21 vjeçarët tanë 19 vjeçarët. Nuk besoj se do të kemi probleme, jam i sigurt se lojtarët do të dalin.
-Lojtarët shqiptarë që kanë shënuar kohët e fundit kanë festuar me “shqiponjën”. A do ta bëni një gjë të tillë nëse shënoni në kombëtare?
-Në kombëtare? Në fakt ne nuk kemi nevojë ta bëjmë pasi ne shqiponjën e mbajmë në fanellë. Ne kur shënojmë, e bëjmë me shqiponjë.
-Çfarë mendon për vendimin e Zvicrës?
-Nuk jam shumë në dijeni të situatës ndaj nuk mund të flas.
-Ata kanë rënë dakord që të mos e bëjnë këtë gjest…
-Nuk është me rëndësi të flasim për këtë punë.
-Kthehemi pak të ndeshja e Beogradit, ku ju keni qenë protagonist pasi në raporte janë bisedat tuaja me gjyqtarin që shkruan që refuzuam të luanim. Si është e vërteta në këto detaje teknike?
Kemi biseduar disa herë dhe e kam thënë. Puna nuk është aq e komplikuar nga ana jonë, kemi qenë prezent bashkë me menaxherin e ekipit dhe presidentin kur u mblodhëm. Gjëja e parë është që një përfaqësues i UEFA-s, në momentin që ka pasur dhunë në fushë, ajo ndeshje duhej ndërprerë, nuk ekzistonte asnjë mënyrë për të rifilluar ndeshjen, pavarësisht çfarë vendimi merret, ajo ndeshje nuk duhej të vazhdonte. Ka pasur ndeshje si Itali-Serbi, Danimarka, apo shumë raste të tjera ku ndeshjet as nuk kanë filluar pasi ka pasur rrëmujë në tribuna apo ngjarje të ngjashme, nuk po flas për dhunën ndaj një skuadre në fushë. Ndaj një ndeshje e tillë nga një institucion si UEFA nuk duhej të ishte filluar. Ka mundësi që të kenë marrë urdhra që të provojnë të rinisin ndeshjen, por nga ana jonë kur ata na thanë që a jeni në gjendje të vazhdoni lojën, unë i thashë që këtë gjë më duhet të shkoj ta bisedoj me skuadrën. Jemi kthyer në dhomat e zhveshjes, kemi parë edhe gjendjen fizike të lojtarëve dhe jemi kthyer dhe kemi treguar pozicionin tonë që ne nuk jemi në gjendje të rifillojmë ndeshjen aty ku e kemi lënë. Së pari nga gjendja fizike, unë vetë i pari isha i dëmtuar apo lojtarë të tjerë si Kukeli që kishte hundën e thyer. Ne, në vendim tonë dhe në raportin që kemi bërë, kemi shkruar që ekipi ynë nuk është më në gjendje që të rifillojë lojën, pa folur fare nga aspekti i sigurimit, a ishim të sigurt apo jo, kjo është diçka tjetër. Por çfarë ka shkruar pastaj gjyqtari, që bien në kontradikta me njëri0-tjetrin, këto janë punët e tyre. Ne, nga pozicioni i ynë kemi qenë shumë të qartë se ne nuk jem më në gjendje që të rifillojmë lojën aty ku e kemi lënë.
-A na penalizojnë se ne jemi vend i vogël?
-Absolutisht. Jam i bindur se po të kishte qenë Franca apo Italia, Serbia do të ishte dënuar me shumë vite pa luajtur dhe ndeshjen do ta kishte humbur. Por kjo është diçka tjetër, do ta anashkalojmë, do të shikojmë të mbrohemi deri në fund sepse i kemi të drejtat tona, i mbrojmë pavarësisht se duhet t’i fitojmë në fushë, ku ishim 0-0 deri në atë moment, sigurisht që është një pikë më pak me rëndësi është që po tregojmë cilësi dhe po fokusohemi vetëm te e ardhmja. Betejën ligjore që nuk na përket neve në fushë, do ua lëmë atyre njerëzve që e kanë në dorë, ne vazhdojmë punën tonë, besoj që njerëzit janë shumë të kënaqur dhe shumë krenar me ekipin, atë që po përfaqëson dhe kjo na intereson në fund.
-A do të ulet disi ritmi i kombëtares në këto dy ndeshje?
-Jo, po ta shohim në fillim të edicionit, jemi në një pozicion ku kemi katër pikë, jemi ende në krye të grupit, për një skuadër si Shqipëria që ka luajtur me Portugalinë, Danimarkën e Serbinë, me dy ndeshje jashtë fushës, të jetë akoma në krye të grupit është një gjë fantastike. Por ne nuk e ulim ritmin, përkundrazi, kjo na shtyn të shkojmë përpara, jemi të fokusuar në punë tonë, kemi shumë cilësi dhe forca jonë është grupi. Besoj e kemi treguar këtë forcë edhe jashtë fushës, edhe brenda fushës, ndaj nuk kemi shumë gjëra për të menduar. Vazhdojmë punën tonë, gjëra që nuk na takojnë, nuk i komentojmë. Ne bëjmë punën në fushë dhe prandaj jemi këtu.
als_Latn fao_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn